पाएं अपने शहर की ताज़ा ख़बरें और फ्री ई-पेपरडाउनलोड करें
पंचायत समिति सभागार में रामगढ़ पचवारा व लालसोट पंचायत समिति क्षेत्र के सरपंच व जनप्रतिनिधियों की संयुक्त बैठक उपखंड अधिकारी गोपाल जांगिड़ व सरिता मल्होत्रा की अध्यक्षता में हुई। उन्होंने जनप्रतिनिधियों से कहा कि गांव में फैल रहे कोरोना संक्रमण की रोकथाम के लिए संयुक्त रूप से प्रयास करें। शादी समारोह को स्थगित करने के लिए ग्रामीणों से समझाइश करें। दूसरी तरफ, लालसोट, दौसा, रामगढ़ पचवारा पंचायत समिति क्षेत्र के सरपंचों ने एक-एक माह का वेतन कोरोना महामारी की रोकथाम के लिए देने का एलान किया। इधर, पूर्व शासन सचिव बृजमोहन मीणा ने भी मुख्यमंत्री कोविड सहायता कोष में एक लाख बतौर सहायता दी है।
एसडीएम ने बताया कि कोरोना पॉजिटिव पाए जाने वाली लोगों को होम क्वारेंटाइन कर रखा है उनको पालना के लिए पाबंद करें। ग्राम पंचायत स्तरीय निगरानी कमेटी ने इसकी पूर्ण पालना करवाना सुनिश्चित करें। सरपंच संघ के अध्यक्ष हेमराज मीणा, रामगढ़ पचवारा सरपंच संघ के अध्यक्ष मोतीलाल मीणा ने सरपंचों की तरफ से 1-1 माह का वेतन कोरोना रोकथाम के लिए देने की घोषणा की। बैठक में बीडीओ योगेश कुमार मीना, प्रगति प्रसार अधिकारी विमल जैमन, सहायक बीडीओ राजाराम मीना आदि मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn